Diari Oficial de la Generalitat Valenciana


Sumari del DOGV 9155, del 19-08-2021 (2021/8636)

RESOLUCIÓ de 26 de juliol de 2021, de la Conselleria d'Hisenda i Model Econòmic, per la qual s'accepta la cessió gratuïta efectuada per l'Ajuntament de València, a favor de la Generalitat Valenciana, d'una parcel·la de 2.762,48 m² de titularitat municipal situada en l'àmbit del Pla parcial de l'àrea NPT-6, «Ciutat de les Arts i les Ciències», del Pla general d'ordenació urbana de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9155

Data del DOGV
:   19-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8636


Data del document
:   26-07-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 26 de juliol de 2021, de la Conselleria d'Hisenda i Model Econòmic, per la qual s'accepta la cessió gratuïta efectuada per l'Ajuntament de València, a favor de la Generalitat Valenciana, d'una parcel·la de 2.762,48 m² de titularitat municipal situada en l'àmbit del Pla parcial de l'àrea NPT-6, «Ciutat de les Arts i les Ciències», del Pla general d'ordenació urbana de València. [2021/8636]  
  
Amb data 5 d'abril de 2007, es va subscriure un conveni entre l'Ajuntament de València i la Generalitat Valenciana per a la regularització patrimonial de diversos immobles a la ciutat de València. En la clàusula D-Quart-2 del conveni, l'Ajuntament de València es comprometia a cedir gratuïtament a la Generalitat la titularitat de les parcel·les de la seua propietat incloses en l'àmbit del pla parcial de l'àrea NPT-6, «Ciutat de les Arts i les Ciències», del Pla general d'ordenació urbana de València, no qualificades pel planejament com a E/RV Sistema General Xarxa Viària.  
L'Ajuntament de València, en compliment del que s'estableix en el conveni subscrit, va aprovar per acord de la Junta de Govern Local de 29 de desembre de 2008, la cessió de tres parcel·les de la seua propietat per a destinar-les a la regularització del pla parcial àrea NPT-6, «Ciutat de les Arts i les Ciències».  
Mitjançant un escrit de 17 de juny de 2009, de la llavors Conselleria d'Economia, Hisenda i Ocupació, es va indicar que en el mencionat acord no s'havia inclòs una parcel·la destinada a espais lliures, Parc Oceanogràfic i Àgora, i se'n sol·licitava la cessió a fi de donar exacte compliment a les condicions del conveni subscrit.  
D'acord amb la sol·licitud, la Junta de Govern Local de l'Ajuntament de València, en la sessió celebrada el 9 de febrer de 2018, va acordar cedir gratuïtament a favor de la Generalitat Valenciana la parcel·la que a continuació es descriu:  
Situació: parcel·la sobrant en ronda Sud, cantonada desviament del camí de les Moreres.  
Districte: 10 Quatre Carreres.  
Barri 6: la Punta.  
Límits:  
Nord, antic llit del riu Túria.  
Sud, parcel·la destinada a terciari i desviament actual camí de les Moreres.  
Est, parcel·la destinada a terciari segons el pla parcial.  
Oest, ronda Sud  
Superfície: 2.762, 48 m²  
Referència cadastral: 2521517YX1456Y3841AP (localització pl. núm. 130- Res. Urb. 124 (B) Sòl).  
Títol: Certificat de domini a favor de l'Ajuntament de València.  
Inscrita en el Registre de la Propietat número 4 de València, al tom 2133, llibre 1174 de la Secció de Russafa, al foli 208, finca 74.622, inscripció 1a.  
Alta en l'Inventari general de béns de l'Ajuntament de València, aprovada amb data 30 de juny de 2000, al codi 3.X8.29.592  
Ubicació: segons el plànol adjunt remés per l'Ajuntament de València amb data 26 d'octubre de 2018.  
De conformitat amb el que s'estableix en l'apartat segon del mencionat acord de cessió, aquesta queda condicionada al fet que la Generalitat, «destine la parcel·la al fi públic assignat i el mantinga, i, si no ho fa, revertirà l'immoble a l'Ajuntament amb totes les seues pertinences i accessions.» La cessió es realitza, doncs, amb la finalitat assenyalada en el conveni de 5 d'abril de 2007, esmentat anteriorment, de destinar les parcel·les a la regularització patrimonial de la Ciutat de les Arts i les Ciències de València.  
L'article 44 de la Llei 14/2003, de 10 d'abril, de patrimoni de la Generalitat Valenciana, estableix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat, i en el punt 2 disposa que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei 14/2003, de 10 d'abril, estableix que l'adquisició de béns i drets en virtut de transferència o cessió administrativa porta implícita l'afectació a l'ús general o servei públic de què es tracte. En conseqüència, una vegada perfeccionada la cessió i l'acceptació, l'immoble queda automàticament afecte al domini públic de la Generalitat, per al compliment dels fins establits en el planejament urbanístic municipal.  
La directora general del Sector Públic i Patrimoni ha emés, amb data 22 de juliol de 2021, un informe proposta en el qual es manifesta que no hi ha cap inconvenient en l'acceptació de la cessió de la parcel·la anteriorment esmentada.  
En conseqüència, amb base en els esmentats articles de la Llei 14/2003, de 10 d'abril, de patrimoni de la Generalitat Valenciana, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat de la parcel·la descrita en la part expositiva de la present resolució i representada gràficament en el plànol adjunt.  
  
Segon  
La cessió gratuïta realitzada per l'Ajuntament de València s'efectua en compliment del que es disposa en la clàusula D-Quart-2 del conveni subscrit amb data 5 d'abril de 2007 entre aqueixa corporació local i la Generalitat, per a la regularització patrimonial de diversos immobles a la ciutat de València, destinació que s'haurà de mantindre durant tot el temps de duració.  
  
Tercer  
L'immoble acceptat haurà d'incorporar-se a l'Inventari general de béns i drets de la Generalitat en concepte de bé de domini públic, amb la finalitat de destinar-lo a la regularització patrimonial del sector NPT-6, «Ciutat de les Arts i les Ciències».  
  
Quart  
Notificar la present resolució a l'Ajuntament cedent i publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat Valenciana.  
  
Contra el present acte, que posa fi a la via administrativa, es podrà interposar un recurs contenciós administratiu en el termini de dos mesos, comptadors a partir de l'endemà de la notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos, comptadors des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
València, 26 de juliol de 2021.- El conseller d'Hisenda i Model Econòmic: Vicent Soler i Marco.